CELEX: 62015TA0673
Language: hr
Date: 2017-06-07 00:00:00
Title: Predmet T-673/15: Presuda Općeg suda od 7. lipnja 2017. – Guardian Europe protiv Europske unije („Izvanugovorna odgovornost — Zastupanje Unije — Zastara — Ukidanje pravnih učinaka odluke koja je postala konačna — Preciznost zahtjeva — Dopuštenost — Članak 47. Povelje o temeljnim pravima — Razumni rok suđenja — Jednako postupanje — Imovinska šteta — Pretrpljeni gubitci — Izmakla dobit — Neimovinska šteta — Uzročna veza”)

24.7.2017   
            
            
               HR
            
            
               Službeni list Europske unije
            
            
               C 239/44
            
         Presuda Općeg suda od 7. lipnja 2017. – Guardian Europe protiv Europske unije
   (Predmet T-673/15) (1)
   
   ((„Izvanugovorna odgovornost - Zastupanje Unije - Zastara - Ukidanje pravnih učinaka odluke koja je postala konačna - Preciznost zahtjeva - Dopuštenost - Članak 47. Povelje o temeljnim pravima - Razumni rok suđenja - Jednako postupanje - Imovinska šteta - Pretrpljeni gubitci - Izmakla dobit - Neimovinska šteta - Uzročna veza”))
   (2017/C 239/55)
   Jezik postupka: engleski
   
      Stranke
   
   
      Tužitelj: Guardian Europe Sàrl (Bertrange, Luksemburg) (zastupnici: F. Louis, odvjetnik, i C. O’Daly, solicitor)
   
      Tuženik: Europska unija, koju zastupaju Europska komisija (zastupnici: N. Khan, A. Dawes i P. Van Nuffel, agenti) i Sud Europske unije (zastupnici: J. Inghelram i K. Sawyer, agenti)
   
      Predmet
   
   Zahtjev na temelju članka 268. UFEU-a radi naknade štete koju je tužitelj navodno pretrpio zbog, s jedne strane, trajanja postupka u okviru predmeta u kojem je donesena presuda od 27. rujna 2012. Guardian Industries i Guardian Europe/Komisija (T-82/08, EU:T:2012:494) te, s druge strane, zbog povrede načela jednakog postupanja počinjene u odluci Komisije C(2007) 5791 final od 28. studenoga 2007. koja se odnosi na postupak primjene članka [101. UFEU-a] i članka 53. Sporazuma o EGP-u (predmet COMP/39165 – Verre plat) i u presudi od 27. rujna 2012., Guardian Industries i Guardian Europe/Komisija (T-82/08, EU:T:2012:494).
   
      Izreka
   
   
               1.
            
            
               Europskoj uniji, koju zastupa Sud Europske unije, nalaže se da društvu Guardian Europe Sàrl isplati naknadu štete u iznosu od 654 523,43 eura društvu Guardian Europe na ime imovinske štete koju je to društvu pretrpjelo zbog povrede razumnog roka suđenja u predmetu u kojem je donesena presuda od 27. rujna 2012., Guardian Industries i Guardian Europe/Komisija (T-82/08, EU:T:2012:494). Taj će se iznos naknade štete uvećati za kompenzacijske kamate počevši od 27. srpnja 2010. sve do izricanja ove presude, po godišnjoj stopi inflacije koju za dotično razdoblje utvrđuje Eurostat (Statistički ured Europske unije) u državi članici u kojoj to društvo ima sjedište.
            
         
               2.
            
            
               Iznos naknade štete iz točke 1. bit će uvećana za zatezne kamate, počevši od dana proglašenja ove presude pa sve do potpune isplate, po stopi koju Europska središnja banka (ESB) utvrđuje za svoje glavne operacije refinanciranja, uvećanoj za dva postotna poena.
            
         
               3.
            
            
               Tužba se u preostalom dijelu odbija.
            
         
               4.
            
            
               Guardian Europe snosit će troškove Unije, koju zastupa Europska komisija.
            
         
               5.
            
            
               Guardian Europe, s jedne strane, i Unija, koju zastupa Sud Europske unije, s druge strane, snosit će vlastite troškove.
            
         
      (1)  SL C 59, 15. 2. 2016.